Գայանե Շիլաջյան

Գայանե Ազարիկի Շիլաջյան (), ռուս երաժշտական պրոդյուսեր և մշակույթի աշխատող։ Մոսկվայի «Ռուսական ֆիլհարմոնիկ» սիմֆոնիկ նվագախմբի ստեղծման նախաձեռնող, տնօրեն, գլխավոր պրոդյուսեր և գեղարվեստական ղեկավար։ Մի շարք  համերգային ծրագրերի հեղինակ։ Ռուսաստանի Դաշնության մշակույթի վաստակավոր գործիչ (2006)։ Մոսկվա քաղաքի արվեստի պատվավոր գործիչ (2018)։

Կենսագրություն 
Գայանե Շիլաջյանը ծնվել է 1965 թվականի հունիսի 19-ին, Մոսկվայում։ Հայրը՝ Ազարիկ Երվանդի Շիլաջյանը, պատվավոր երկաթուղային է, աշխատել է Լիխոբորի կայարանում որպես երկաթուղային փոխադրումների պետ։ Մայրը՝ Վալենտինա Ավագի Շիլաջյանը, բժիշկ է։

1985 թվականին ավարտել է Իպպոլիտով-Իվանովի անվան երաժշտական մանկավարժական ինստիտուտը` «դաշնամուր» մասնագիտությամբ։ Հինգ տարի հետո՝ 1990 թվականին, ավարտել է Համամիութենական հեռակա ֆինանսա-տնտեսական ինստիտուտը՝ «վարկերի կառավարում» մասնագիտությամբ։

1990-1993 թվականներին, որպես գլխավոր ադմինիստրատոր, մասնակցել է Մոսկվայի «Նոր օպերա» քաղաքային թատրոնի (գեղարվեստական ղեկավար և գլխավոր դիրիժոր՝ Եվգենի Կոլոբով) ստեղծմանը։ 1993-1998 թվականներին եղել է Մոսկվայի «Հելիկոն-օպերա» երաժշտական թատրոնի փոխտնօրենը (գեղարվեստական ղեկավար և գլխավոր ռեժիսոր՝ Դմիտրի Բերտման)։ 1998 թվականի ապրիլին դարձել է «Ռուսական ֆիլհարմոնիա ТВ-6 Մոսկվա» սիմֆոնիկ նվագախմբի տնօրենը։ 1998 թվականի օգոստոսին ֆինանսական ճգնաժամի պատճառով ТВ-6 հեռուստաալիքը դադարեցրել է նվագախմբի ֆինանսավորումը և Շիլաջյանը դիմել է Մոսկվայի քաղաքապետ Յուրի Լուժկովին՝ ТВ-6 նվագախմբի հիման վրա քաղաքային սիմֆոնիկ նվագախումբ ստեղծելու առաջարկով։ 1998 թվականի հոկտեմբերից Շիլաջյանը մասնակցել է Մոսկվայի «Ռուսական ֆիլհարմոնիա» սիմֆոնիկ նվագախմբի ստեղծմանը։ 2000 թվականի ապրիլին Մոսկվայի կառավարության մշակույթի պետական կոմիտեն ստեղծել է Ռուսաստանի ֆիլհարմոնիա սիմֆոնիկ նվագախումբը որպես պետական մշակութային հաստատություն և ֆինանսավորում ստացել 2001 թվականից։ Շիլաջյանը, որպես նվագախմբի տնօրեն, 2001 թվականի մարտի 19-ին Մոսկվայի կոնսերվատորիայի մեծ դահլիճում նոր կարգավիճակով կազմակերպել է կոլեկտիվի առաջին համերգը։ 2011 թվականին դարձել է նվագախմբի գլխավոր դիրիժոր Դմիտրի Յուրովսկու հրավերի նախաձեռնողը։ Մասնակցել է Ռուսաստանի ֆիլհարմոնիա նվագախմբի Barcelona ալբոմի Queen խմբի նախագծի ստեղծմանը, որտեղ այդ ալբոմն առաջին անգամ հնչել է սիմֆոնիկ կատարմամբ։ Նախագծի պրեմիերան տեղի է ունեցել 2018 թվականի նոյեմբերին՝ Կրեմլի պետական պալատում։

Գայանե Շիլաջյանը առաջիններից է, ով սկսել է իրականացնել մուլտիմեդիա նախագծեր` դասական երաժշտության կատարումը համատեղելով գեղանկարչության հետ։ Բացի այդ, Շիլաջյանը նվագախմբի մուլտիմեդիա նախագծերի հեղինակ է։

2018 թվականին Մոսկվայի քաղաքապետի ընտրություններում եղել է Սերգեյ Սոբյանինի վստահված անձը։

Պարգևներ 
 «Մոսկվայի 850 -ամյակի հիշատակի» մեդալ (1997),
 Ռուս կառավարիչների ֆորումի  «Հայրենական կառավարման զարգացման գործում մեծ ավանդի համար» դիպլոմ (2004 թվականի ապրիլ),
 Ռուսաստանի գիտությունների ակադեմիայի «Ռուսաստանի լավագույն կառավարիչ» կոչում (2004),
 «Տարվա կին տնօրեն» 6-րդ մոսկովյան մրցույթի հաղթող «Մշակույթ» անվանակարգում (2005),
 Ռուսաստանի Դաշնության մշակույթի վաստակավոր գործիչ (13 փետրվարի, 2006),
 Մոսկվայի մրցանակի դափնեկիր «Երաժշտական արվեստ» անվանակարգում (2012),
 Moscow Life & Bussiness Awards մրցանակ (2018),
 «Մոսկվա քաղաքի արվեստի պատվավոր գործիչ» կոչում  (2018),
 Պատվո նշան «Օրենսդրության և պառլամենտարիզմի զարգացման գործում վաստակի համար» (5 հունիսի, 2019),
 «Մոսկվայի քաղաքային դումա։ 25 տարի» հոբելյանական մեդալ (2019)։

Ընտանիք 

Որդի՝ Հարի Ալեքսանդրովիչ Ֆեդոտով (ծն.՝ 1987):

Ծանոթագրություններ

Արտաքին հղումներ 
 
 
 

Ռուսաստանի Դաշնության մշակույթի վաստակավոր գործիչներ
Ռուս պրոդյուսերներ
Մոսկվայի 850-ամյակի հուշամեդալով պարգևատրվածներ
Երաժշտական պրոդյուսերներ